**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2023. augusztus 7.-ei testületi üléséről***

*A jegyzőkönyv 17-21. közötti számozott oldalt tartalmaz.*

**J E G Y Z Ő K Ö N Y V**

**Készült:** 2023. augusztus 7-én Roma Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Suha József elnök

Nagy Ferenc elnök-helyettes

Váradi Tiborné képviselő

Burai József képviselő

Balogh Ferenc képviselő

dr. Szász Kata jegyző

Sári László polgármester

Forgácsné Román Rita alpolgármester

Békési Eszter jegyzőkönyvvezető

**Az ülés napirendje:**

1. Tájékoztató az előző testületi ülés óta eltelt intézkedésekről

eladó: Suha József elnök

2. Kerecsend Közbiztonságáért Polgárőr Egyesület támogatása

előadó: Nagy Ferenc elnök- helyettes

3. RNÖ számlavezető bank váltása

előadó: dr. Szász Kata jegyző

4. Egyebek

**Az ülésen elfogadott döntések:**

|  |  |
| --- | --- |
| 17/2023. (VIII.07.) RNÖ határozat | Számlavezető bank váltása |
| 18/2023. (VIII.07.) RNÖ határozat | Kerecsend Közbiztonságáért Polgárőr Egyesület tagjainak elismerése |
| 19/2023. (VIII.07.) RNÖ határozat | 2023. évi Romanap bevétele |

**Suha József RNÖ-elnök**

Köszöntök mindenkit a mai ülésünkön. Köszöntöm Sári László polgármestert, Forgácsné Román Rita alpolgármester asszonyt, dr. Szász Kata jegyzőnőt. Négy napirendi pontunk lesz; tájékoztató az előző ülés óta tett intézkedésekről, Kerecsend Közbiztonságáért Polgárőr Egyesület támogatásáról, bankváltás lehetőségéről és egyebek. Javaslom, hogy a mai ülés jegyzőkönyvének hitelesítésével Nagy Ferenc képviselőt bízzuk meg, továbbá javaslom, hogy a meghívó szerinti napirendi pontot tárgyaljuk meg.

A Képviselő-testület egyhangú szavazással (öt igen szavazattal) elfogadta a napirendet.

**1. napirendi pont**

**Suha József RNÖ-elnök**

A feladatalapú támogatással kapcsolatban nagyon sok levelezés és telefonos egyeztetés történt, mert nem kaptunk meg eddig a pénzt, és így is csak a pénteki napon érkezett meg. Meghívást kaptam a Mezőszemerei Roma napra is, és kérték, hogy ha tudok vigyek fellépőket, táncosokat-énekeseket, de jelenleg nekünk most nincsenek ilyen fellépőink. A Heves Vármegyei Roma Önkormányzatnak volt még megbeszélése, ahol egy tájékoztató volt, hogy a kisebbségi önkormányzatoknak milyen előírásoknak kell megfelelni. Augusztus végén lesz majd ezzel kapcsolatban egy nagyobb megbeszélés.

Kérdés, észrevétel nem volt, a képviselők elfogadták a tájékoztatót.

**2. napirendi pont**

**Suha József RNÖ-elnök**

Átadnám a szót Nagy Ferencnek.

**Nagy Ferenc képviselő**

Voltunk az országos és a megyei polgárőr napon is, ami nagyon jól sikerült és nagyon jól éreztük magunkat. Az útiköltséghez szeretnénk támogatást kérni a nemzetiségi önkormányzattól, mert a második félével támogatásunkat még nem kaptuk meg. Az összeg most van elszámolás alatt, pontosat nem tudok mondani. Köszönöm szépen.

**dr. Szász Kata jegyző**

Jelzem, hogy az ülés előtt elkészült ez az elszámolás és mivel az útiköltségről készült számla a Roma Nemzetiségi Önkormányzat nevére szól, így ez a napirend nem igényel külön döntést. Az RNO költségvetésében útiköltség címen eltudja számolni a gazdálkodás.

**3. napirendi pont**

**Suha József RNÖ-elnök**

Átadnám a szót dr. Szász Kata jegyzőnőnek.

**dr. Szász Kata jegyző**

Már a testületi üléseken is volt szó róla, hogy az önkormányzat szeretné megváltoztatni a számlavezető bankját. Az OTP kerülne leváltásra és helyette a Magyar Bankholding lenne az új számlavezető. Javasolnánk, hogy a nemzetiségi önkormányzatok is váltsanak bankot, mivel így a hivatalnak is egyszerűbb és a számlavezetési díjak így csökkennének a nemzetiségi önkormányzat részére is. A kiküldött anyagban szerepel egy magyarázat is erről. Itt egy határozatra lenne szükség, hogy a nemzetiségi önkormányzat elfogadja a javaslatot a bankváltásról. A váltás novembertől lépne életbe.

**Suha József RNÖ-elnök**

Elfogadom a javaslatot, hogy váltsunk mi is bankot. Valakinek kérdés, észrevétel van-e?

Amennyiben nincs, akkor kérem szavazzunk!

A Képviselő-testület egyhangú szavazással (öt igen szavazattal) az alábbi határozat fogadta el:

**17/2023. (VIII.07.) határozata**

Kerecsendi Roma Nemzetiségi Önkormányzatának Képviselő-testülete megtárgyalta és elfogadta, hogy a számlavezető bank november 1.-től az OTP Bank Nyrt.-t váltva a Magyar Bankholding Zrt.-re módosul.

Határidő: 2023. november 30.

Felelős: dr. Szász Kata jegyző

**4. napirendi pont**

**Suha József RNÖ-elnök**

A teljes összeg, ami jelenleg a számlánkon szerepel az 1 355 775 Ft. Ebből az összegből kell rendezni a 2 fellépőt, a mobil wc-t, illetve a színpad díját. Megkérném Forgácsné Román Ritát, hogy tájékoztasson pontosan a pénzösszegekről.

**Forgácsné Román Rita alpolgármester**

Kettő fellépő volt, erre pályáztunk 1,5 millió forinttal, melyből 500 ezret nyertünk meg. A Roberto számlája bruttóban 280 000 Ft, a Dobozi Lacika díja 419 100 Ft, mert ő rászámol 27% áfát, Roberto pedig áfa nélküli. Bencének én mindkét számlát elküldtem, amint aláírod a teljesítési igazolást, tudja is utalni. Én a pályázati elszámolást elkészítem és feltöltöm, amint nyitva lesz a felület.

**Nagy Ferenc képviselő**

Az ételről a számla is utalásos? Ha jól tudom 198 000 Ft.

**Forgácsné Román Rita alpolgármester**

Igen, minden számlát utalásra kértünk, illetve a karszalagos számla is megérkezett, ezek már nem képezik a pályázat részét.

**Suha József RNÖ-elnök**

Nézzük át, hogy mennyi kiadásunk volt és mennyi pénzünk maradt.

**Forgácsné Román Rita alpolgármester**

A két fellépő összesen 699 000 Ft-ba került.

**Suha József RNÖ-elnök**

Nagyon szépen köszönöm Ritának és Nagy Ferinek a munkáját és a segítségét. Dr. Pajtók Gáborral is sokat egyeztettem telefonon, neki is köszönöm a gyors intézkedést. Köszönöm polgármester úrnak és jegyző nőnek is a segítséget, együttműködés.

A bevételünk is jól sikerült, köszönöm a polgárőrök és a rendőrök segítségét is. Rendben lezajlott a rendezvény.

Kérném majd, hogy novemberben vagy decemberben – amikor a polgárőrök rendezvénye lesz - majd egy elismerő oklevelet adjunk a polgárőröknek. Elfogadjátok a javaslatot?

A Képviselő-testület egyhangú szavazással (öt igen szavazattal) az alábbi határozat fogadta el:

**18/2023. (VIII.07.) határozata**

Kerecsendi Roma Nemzetiségi Önkormányzatának Képviselő-testülete megtárgyalta és elfogadta, hogy a Kerecsend Közbiztonságáért Polgárőr Egyesület tagjai részére elismerő oklevelet adományoz.

Határidő: 2023. december 31.

Felelős: Suha József elnök

**Burai József képviselő**

Mennyi bevétel jött be pontosan?

**Nagy Ferenc képviselő**

A helyszín biztosítással kapcsolatban szeretném megköszönni én is Ritának, polgármester úrnak, jegyzőasszonynak a segítségét, illetve az óvodavezetőnek a munkatársainak a sok munkát. E nélkül ez a rendezvény nem valósult volna meg. Egy rendbontás volt a romanapi rendezvényen, de megoldódott.

A bevételt tekintve 282 000 Ft jött be.

A Képviselő-testület egyhangú szavazással (öt igen szavazattal) az alábbi határozat fogadta el:

**19/2023. (VIII.07.) határozata**

Kerecsendi Roma Nemzetiségi Önkormányzatának Képviselő-testülete elfogadta a 2023. évi Romanapról szóló beszámolót és a jegyeladásból befolyt 282.000 Ft összegű bevételt.

Határidő: 2023. augusztus 15.

Felelős: Suha József elnök

**Suha József RNÖ-elnök**

Még egy javaslatom volna, hogy kirándulás szervezzünk.

**dr. Szász Kata jegyző**

200 000 Ft lett betervezve kirándulásra. Azt javaslom, hogy legyen megbeszélve, hogy mikor lesz a kirándulás, milyen összegből és azt követően testületi-ülés keretében kerüljön elfogadásra egy határozat erre vonatkozóan.

**Suha József RNÖ-elnök**

Rendben, így jó lesz. Az ülést bezárom, köszönöm mindenkinek a munkáját.

Az ülésen egyéb észrevétel, hozzászólás nem hangzott el, ezért Suha József elnök bezárta azt.

Kerecsend, 2023.08.09.

kmf.

Suha József Nagy Ferenc elnök elnök-helyettes